114 Mélanges. 
l'importunité. Je baise les mains à Mr. de Pei- 
resC , et le suis 
Vostre, etc. 
Tomas DE ARcos. 
De la Cala Numidica, 
ce 25 avril 1630. 
P.S. J'oubliois a vous dire que proche de ce 
lieu cy, il y a enuiron vn mois qu'on a decouuert 
la sepuiture d'un geant de grandeur demésurée; 
son corps, a sçauoir les os seulement, estoit de 
quarante coudées de long, chasque coudée sont 
deux palmes ; sa teste plus grande qu’une boutte 
de vin de douze meillerolles ; i'ay veu et pesé 
vne de ses dents , qui pese deux liures et demi, 
qui sont quarante onces ; les os de ce corps sont 
en partie pourris , et partie entiers; j'espere en 
recouurer quelques vns. que ie veux garder par 
curiosité. Et ne croyez pas que cecy soit fable, 
parce que ie vous asseure que ie l'ay veu et tou- 
ché. On tient que ce grand corps estoit deuant 
le déluge , et aucuns Mores d'icy qui ont de leurs 
liures antiques, osent dire qui il estoit, et son 
nom; mais ie crois qu'ils reuent. Neantmoins 
ils tiennent le decouurement de ce corps pour 
prodige, et disent que cela signifie que les Chre- 
tiens dominerout bientost la Barbarie. Dieu le 
face. 
Nous sommez au 20 de juin, et pour n'auoir 
eu licence iusques a présent le patron n'a peu 
partir de ce méchant pais. Il y a quelques vingt 
iours que ie suis de retour a Thunis assés mieux 
